אם לשאילתא שהמשתמש חיפש יש חלופה שאתם יכולים להבין, אז תציעו אותה או אפילו תגדירו אותה מבלי לשאול (רק תתנו חיווי שזה מה שעשיתם). לדוגמה – אם אתם אתר מוצרי חשמל ישראלי והמשתמש חיפש את השאילתא ‘nygi’ אז עם הזמן הייתם אמורים ללמד את המערכת ש- ‘nygi’ זה בעצם ‘מטען’ רק בכתיבה שגויה של “עברית – אנגלית”, ובמקרה כזה מומלץ להציג את תוצאות החיפוש למטען עם חיווי שביצעתם עבורו את השינוי הזה. לדוגמה – אם בטעות תקלידו בגוגל את השאילתא – ‘chyuj shrv’, המנוע של Google מיד יזהה שאתם בעצם מחפשים – ‘ביטוח דירה’ ויציג לכם את התוצאות הרלוונטיות בתוספת חיווי לכך שהוא ביצע עבורכם את המחווה (הכל כך נוחה הזו) של תיקון אוטומטי של הטעות אם לא הצלחתם להבין “למה התכוון המשורר”, צריך לספק למשתמש חיווי ברור מה השאילתא שהוא חיפש ולכך שלא הצלחתם למצוא תוצאה תואמת, אך בד בבד להציע לו – הצעות חלופיות, דרכי תקשורת עם שירות הלקוחות, דרך נוחה לבצע חיפוש נוסף וכו’ (העיקר שלא ינטוש את האתר בשל החוויה הלא סימפטית). כמה דברים ששווה לשקול לשלב בעמוד ה”אין תוצאות”: התנצלות עדינה / הזדהות עם המצב הצעה לבדוק שגיאות כתיב הצעה ליצור קשר עם שירות לקוחות והנגשה של דרך נוחה ליצירת קשר (בדרכים מהירות לא במייל או פקס אלא צ’אט/וואטסאפ או טלפון) הצעה למוצרים אחרים שיכולים לעניין, כל אתר וכל תחום עם הדיוקים שלו אבל בגדול זה צריך להיות – מוצרים חמים שאולי יעניינו אותך או קטגוריות חמות אפשרות לביצוע חיפוש נוסף בצורה כמה שיותר פשוטה ונוחה